ร้านก๋วยเตี๋ยวเรือข้างไปรษณีย์ที่เรามักจะแวะมาทานถ้าผ่านมาทำธุระแถวนี้เนื่องจากเจ้าของน่ารัก อัธยาศัยดี หน้าร้านพอจอดรถได้ซัก 1-2 คัน แต่ส่วนใหญ่มักจะไม่มีที่จอด เนื่องจากอยู่ใกล้ไปรษณีย์ทำให้รถติดยาวตรงทางเข้าประจำ ใกล้ๆ กันมีร้านล้างรถคุณภาพพรีเมี่ยม สามารถทิ้งรถไว้แล้วเดินมาทานได้

มาร้านก๋วยเตี๋ยวเรือแต่มักจะสั่งเมนูอย่างอื่นแทนเพราะน้ำตกร้านนี้อาจจะยังไม่ใช่รสชาติแบบก๋วยเตี๋ยวเรือสูตรที่คุ้นเคย

เมนูที่สั่งประจำคือ บะหมี่แห้งหมูชิ้น+หมูสับ (สูตรมะนาว)ใส่ผักคะน้า หมูชิ้นของร้านนี้ลวกออกมานุ่มดีส่วนหมูสับเค้าจะลวกมาเป็นแผ่นแบนๆ ที่ชอบคือ มีผัดคะน้าให้เลือกใส่แทน เพราะส่วนตัวไม่ชอบกลิ่นถั่วงอก ถ้าวันไหนโชคดี ทางร้านจะมีขายกากหมูแบบที่เจียวเอง ซึ่งเป็นคนละแบบกับแค็ปหมู เอามาโรยก็วยเตี๋ยว เข้ากันดีมาก อีกอย่างบะหมี่ของร้านนี้เป็นแบบเส้นเล็กเหนียวนุ่ม เลยถูกใจเป็นพิเศษ 

สำหรับเมนูก๋วยเตี๋ยวเรือ น้ำตก คหสต.คิดว่าน้ำซุปรสชาติอาจจะยังไม่เข้มข้นมากซักเท่าไหร่